Oficiālais Vēstnesis L 150 , 07/06/1997 Lpp. 0044 - 0045



Komisijas Lēmums (1997. gada 29. maijs), ar ko groza Lēmumu 92/160/EEK, ar kuru nosaka dažu trešo valstu reģionalizāciju zirgu dzimtas dzīvnieku ievedumu vajadzībām, un atceļ Lēmumu 96/487/EK par aizsargpasākumiem, kas jāveic attiecībā uz vaislas sērgu Krievijā (Dokuments attiecas uz EEZ) (97/350/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, ar ko reglamentē zirgu dzimtas dzīvnieku pārvādāšanu un ievešanu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tā 12. pantu un 13. panta 2. punktu, ņemot vērā Padomes 1991. gada 15. jūlija Direktīvu 91/496/EEK, ar ko nosaka principus, kuri reglamentē veterināro pārbaužu organizēšanu dzīvniekiem, ko ieved Kopienā no trešām valstīm, un ar ko groza Direktīvas 89/662/EEK, 90/425/EEK un 90/675/EEK [2], kurās jaunākie grozījumi izdarīti ar Direktīvu 96/43/EK [3], un jo īpaši tās 18. panta 7. punktu, tā kā saskaņā ar Komisijas Lēmumu 92/160/EEK [4], kurā jaunākie grozījumi izdarīti ar Lēmumu 97/10/EK [5], zirgu dzimtas dzīvnieku ievedumi Kopienā no Krievijas ir atļauti tikai no teritorijām uz rietumiem no Urālu kalniem; tā kā pēc vaislas sērgas saslimšanas gadījumu apstiprināšanas Krievijā Komisijas ir pieņēmusi Lēmumu 96/487/EK [6]; tā kā tagad Krievijas kompetentās iestādes apstiprinājušas, ka dažas Krievijas Federācijas administratīvās teritorijas ir brīvas no vaislas sērgas; tā kā tādēļ jāgroza Lēmums 92/160/EEK, lai ņemtu vērā pārveidoto Krievijas reģionalizāciju; tā kā Krievijas kompetentās iestādes ir sniegušas garantijas vaislas sērgas kontrolei Krievijas Federācijā; tā kā iepriekšminētās garantijas ir pietiekamas, lai nodrošinātu ievedumu atsākšanu no Krievijas Federācijas; tā kā tādēļ jāatceļ Lēmums 96/487/EK; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Lēmuma 92/160/EEK pielikumā vārdus: "Krievija teritorijas uz rietumiem no Urālu kalniem" aizstāj ar vārdiem: "Krievija - Arhangeļskas, Vologdas, Murmanskas, Ļeņingradas, Novgorodas, Pleskavas, Brjanskas, Vladimiras, Ivanovas, Tveras, Kalugas, Kostromas, Orlas, Rjazaņas, Smoļenskas, Tulas, Jaroslavļas, Ņižņijnovgorodas, Kirovas, Belgorodas, Voroņežas, Kurskas, Ļipeckas, Tambovas, Astrahaņas, Volgogradas, Penzas, Saratovas, Uļjanovskas, Rostovas, Orenburgas, Permas un Kurgānas apgabali - Stavropoles un Krasnodaras apgabali - Karēlijas, Mari El, Mordovijas, Čuvašijas, Kalmikijas, Tatārijas, Dagestānas, Kabardas-Balkārijas, Ziemeļosetijas, Ingušijas un Karačaju-Čerkesu republikas." 2. pants Lēmumu 96/487/EK atceļ. 3. pants Dalībvalstis groza pasākumus, kurus tās piemēro attiecībā uz Krieviju, lai tie saskanētu ar šo lēmumu. Dalībvalstis par tiem informē Komisiju. 4. pants Šis lēmums ir adresēts dalībvalstīm. Briselē, 1997. gada 29. maijā Komisijas vārdā — Komisijas loceklis Franz Fischler [1] OV L 224, 18.8.1990., 42. lpp. [2] OV L 268, 24.9.1991., 56. lpp. [3] OV L 162, 1.7.1996., 1. lpp. [4] OV L 71, 18.3.1992., 27. lpp. [5] OV L 3, 7.1.1997., 9. lpp. [6] OV L 198, 8.8.1996., 50. lpp. --------------------------------------------------